Mehine ports kas pole? Just nii palju sõi minu armas tütretirts õhtusöögiks kogu oma 140 cm pikkuse ja 32  kilo kehakaalu juures. Ja selles ei ole midagi erakordset...    Hommikusöögiks pistis ta nahka ca 250g jogurtit ja paar võileiba nagu tavaliselt. Koolitoiduna pakutud makaronisuppi õnnestus täna süüa kaks portsjoni. (Jess!) Koju jõudes haukas kausitäie ühepajatoitu ja lisaks kugistas 125g kohupiimakreemi. Ja trennist tulles hävitas õhtusöögilauas pealkirjas toodud portsu. Uskumatu! Ja see pole kindlasti veel kõik - enne magamaminekut on tal tavaks miskit lisaks süüa :S    Mitte et  vaeseks sööks... vaesuse kriteerium ületavad väidetavalt kõik kolmelapselised pered. Ma lihtsalt kardan, et selliste koguste peale hakkab kasvav organism end laiupidi kasvatama. Aga last näljutada oleks ka imelik...    Osake suusatrenni (3x nädalas) treeningplaanist on järgmine:  1 ring ümber suusabaasimaja + 10 harki-kokku hüpet  2 ringi ümber suusabaasimaja + 20 harki-kokku hüpet  3 ringi ümber suusabaasimaja + 30 harki-kokku hüpet    1 ring ümber suusabaasimaja + 10 taga  kätekõverdust pingil  2 ringi ümber suusabaasimaja + 15 taga kätekõverdust pingil  3 ringi ümber suusabaasimaja + 20 taga kätekõverdust pingil    1 ring ümber suusabaasimaja + 10 kükist üleshüpet  2 ringi ümber suusabaasimaja + 15 kükist üleshüpet  3 ringi ümber suusabaasimaja + 20 kükist üleshüpet    Joosta -hüpata 1 ring ümber suusabaasimaja ringitades käsi  jne...    Ja millega ma nüüd tegelen... loen kaheksa-aastase sissesöödud kaloreid ja püüan leida  tabelit mis pakuks tema kaalus lapse päevast kalorikulu.  :) ausalt.